L 244/50 Den Europæiske Unions Tidende 16.7.2004 RÅDETS AFGØRELSE af 12. juli 2004 om udnævnelse af et nyt medlem af Kommissionen for De Europæiske Fællesskaber (2004/549/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 215, stk. 2, og ud fra følgende betragtning: Ved skrivelse af 6. juli 2004 meddelte Erkki LIIKANEN, at han ønskede at fratræde som medlem af Kommissionen med virkning fra den 11. juli 2004 kl. 24. Der skal udnævnes en efterfølger for resten af hans tjenesteperiode — TRUFFET FØLGENDE AFGØRELSE: Artikel 1 Olli REHN udnævnes til medlem af Kommissionen for perioden fra den 12. juli 2004 til den 31. oktober 2004. Artikel 2 Denne afgørelse har virkning fra den 12. juli 2004. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 12. juli 2004. På Rådets vegne B. BOT Formand